Diari Oficial de la Generalitat Valenciana


Sumari del DOGV 8899, del 07-09-2020 (2020/7055)

DECRET 114/2020, de 4 de setembre, del Consell, de modificació del Decret 110/2020, de 7 d'agost, del Consell, d'aprovació de les bases reguladores i de la concessió directa de subvencions urgents al sector del llibre per la Covid-19.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8899

Data del DOGV
:   07-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7055


Data del document
:   04-09-2020

Organisme emissor
:   Conselleria d'Educació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * malaltia infecciosa
    * indústria del llibre
    * ajuda pública

DECRET 114/2020, de 4 de setembre, del Consell, de modificació del Decret 110/2020, de 7 d'agost, del Consell, d'aprovació de les bases reguladores i de la concessió directa de subvencions urgents al sector del llibre per la Covid-19. [2020/7055]  
Mitjançant Decret 110/2020, de 7 d'agost, del Consell, s'aproven les bases reguladores i la concessió directa de subvencions urgents al sector del llibre (DOGV 8880, 12.08.2020).  
En l'article 6, «Termini i forma de presentació de la sol·licitud», s'estableix que el termini per a la presentació de sol·licituds és de 20 dies naturals a partir de l'endemà de la publicació d'aquest decret en el Diari Oficial de la Generalitat Valenciana.  
Atesa la dificultat per a obtindre i aportar la documentació necessària per a presentar les sol·licituds, i la repercussió social i econòmica d'aquesta ajuda, és necessari modificar el termini per a la presentació de sol·licituds.  
Per tot això, en virtut del que es disposa en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esports, prèvia deliberació del Consell, en la reunió de 4 de setembre de 2020,  
  
  
DECRETE  
  
Article 1. Modificació de l'article 6 del Decret 110/2020, de 7 d'agost, del Consell, d'aprovació de les bases reguladores i de la concessió directa de subvencions urgents al sector del llibre per la Covid-19  
  
Es modifica l'apartat 1 de l'article 6 del Decret 110/2020 que queda redactat de la manera següent:  
  
«Article 6. Termini i forma de presentació de la sol·licitud  
1. El termini de presentació de sol·licituds serà el comprés entre el 13 d'agost de 2020 i el 21 de setembre de 2020, tots dos inclusivament.»  
  
  
Article 2. Efectes  
Aquest decret produirà efecte des de l'endemà de la publicació en el Diari Oficial de la Generalitat Valenciana.  
  
Article 3. Recursos  
Contra aquest decret, que posa fi a la via administrativa, es pot interposar recurs potestatiu de reposició en el termini d'un mes des de la publicació d'aquest acte, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació en el Diari Oficial de la Generalitat Valenciana. Tot això de conformitat amb el que disposen els articles 10,44 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de qualsevol altre recurs que s'estime oportú.  
  
  
València, 4 de setembre de 2020  
  
El president de la Generalitat,  
XIMO PUIG I FERRER  
  
El conseller d'Educació, Cultura i Esports,  
VICENT MARZÀ I IBÁÑEZ